1. ปัจจัยความเสี่ยง

1. ความเสี่ยงการต่ออายุสัญญาสัมปทาน/สัญญาเชาด้านสื่อวิทยุและโทรทัศน์

  บริษัทยังไมสามารถเป็นเจ้าของคลื่นความถี่สถานีวิทยุและโทรทัศน์เองได้ตามกฎหมายเดิม
  ทำให้บริษัทต้องเช่าเวลาเพื่อผลิตรายการ
  ซึ่งทำให้บริษัทมีความเสี่ยงในการต่ออายุสัมปทานและสัญญาเชาจาก
  หน่วยงานที่เป็นเจ้าของคลื่นความถี่วิทยุและโทรทัศน์ และมีข้อจำกัดในการขยายธุรกิจ
  โดยที่ผ่านมาบริษัทได้มีการคืนคลื่นวิทยุเนื่องจากเจ้าของคลื่นวิทยุนำกลับไปดำเนินการเอง

  นอกจากนี้ คณะกรรมการกิจการกระจายเสียงและกิจการโทรทัศนแห่งชาติ (กสช.)
  ซึ่งเป็นองค์กรอิสระทำหน้าที่กำกับดูแลและพิจารณาอนุญาตการประกอบกิจการกระจายเสียงและกิจการโทรทัศน์
  รวมถึงควบคุมดูแลให้เกิดการแข่งขันโดยเสรีและเป็นธรรม จะเปิดโอกาสให้เอกชน
  หรือผู้ประกอบการรายใหม่ๆ มีโอกาสเป็นเจ้าของสถานีวิทยุและโทรทัศน์
  อาจก่อให้เกิดการแข่งขันที่สูงขึ้น จากการที่มีผู้ประกอบการรายใหม่ๆ
  เข้ามาแข่งขันในธุรกิจมากขึ้น โดยเฉพาะผู้ประกอบการที่มีการให้บริการอย่างครบวงจร
  ซึ่งมีความพร้อมด้านการบริหารและการเงินจะมีความได้เปรียบสูง

  อยางไรก็ตาม บริษัทมีศักยภาพและความพรอมทางดานเทคโนโลยีการผลิต
  บุคลากรที่มีความชำนาญประสบการณ์ และมีผลงานที่มีคุณภาพ
  รวมทั้งได้รับการยอมรับจากกลุมผู้บริโภคเป็นวงกว้าง จึงคาดว่าความเสี่ยงดังกล่าวจะลดลงได้

2.  ความเสี่ยงด้านผลประกอบการขึ้นอยู่กับอุตสาหกรรมตลาดโฆษณา

  สืบเนื่องจากภาวะเศรษฐกิจของประเทศไทยที่ชะลอตัวลง
  รวมทั้งมีการดำเนินการผลักดันให้มีการออกกฎหมายห้ามโฆษณาสุรา เหล้า เบียร์
  ทางสื่อโฆษณาประเภทต่างๆ
  ส่งผลกระทบทำให้เจ้าของสินค้าใช้จ่ายเงินงบประมาณค่าโฆษณาผ่านสื่อลดน้อยลง
  และอาจเป็นผลกระทบต่อรายไดของบริษัท ซึ่งมีรายได้เกือบทั้งหมดมาจากการขายโฆษณา

  อย่างไรก็ตาม
  เจ้าของสินค้าตระหนักดีว่าการโฆษณาเป็นสิ่งสำคัญในการประชาสัมพันธ์และนำเสนอสินค้า
  ทำให้เจ้าของสินค้าอาจจะเปลี่ยนการใช้งบประมาณโฆษณาในสื่อโทรทัศน์มาเป็นการใช้สื่อวิทยุและสิ่งพิมพ์
  เนื่องจากสื่อโทรทัศน์มีราคาโฆษณาที่สูงกว่าเมื่อเปรียบเทียบกับสื่อวิทยุและสื่อสิ่งพิมพ์

3. ความเสี่ยงจากการประมูลรายการกีฬา

  ความเสี่ยงที่บริษัทอาจไม่ได้สิทธิ์ถ่ายทอดรายการถ่ายทอดสด
  และเทปบันทึกภาพแข่งขันกีฬาจากต่างประเทศ โดยบริษัทได้สิทธิ์ถ่ายทอดสดการแข่งขันฟุตบอล
  เอฟ. เอ. คัพ ประจำปี 2550/2551 ซึ่งจะสิ้นสุดสัญญาการถ่ายทอดสดในเดือนมิถุนายน 2551
  และถ่ายทอดสดการแข่งขันฟุตบอลเยอรมันบุนเดสลีกา และฟุตบอลอิตาลีกัลโช่ ซีรี่อาร์
  ซึ่งจะสิ้นสุดสัญญาการถ่ายทอดสดในเดือนพฤษภาคม 2551
  จึงอาจมีความเสี่ยงที่จะไม่ได้สิทธิ์ถ่ายทอดรายการฟุตบอลรายการดังกล่าวเมื่อหมดอายุสัญญาแล้ว
  ซึ่งอาจมีผลกระทบต่อการดำเนินธุรกิจของบริษัทในอนาคตได้

  บริษัทตระหนักถึงความเสี่ยงดังกล่าวจึงพยายามที่จะถ่ายทอดรายการกีฬาที่หลากหลายและเป็นที่สนใจของผู้ชมกลุ่มต่างๆ
  เพิ่มเติม พร้อมกับพัฒนาแหล่งรายได้อื่นๆ และหาแนวทางในการดำเนินธุรกิจใหม่
  โดยในไตรมาสที่ 3 ของปี 2550 บริษัทได้เข้าลงทุนในบริษัท อินเซนพลัส (ประเทศไทย) จำกัด
  ซึ่งดำเนินธุรกิจเป็นผู้ให้บริการครบวงจรสำหรับระบบบริหารความสัมพันธ์กับลูกค้า (CRM)
  รวมทั้งให้บริการด้านการบริหารการตลาดแก่ลูกค้าในภูมิภาคเอเชีย
  ทำให้มีสัดส่วนรายได้จากแหล่งอื่นเพิ่มขึ้นเพื่อลดความเสี่ยงจากการประมูลลิขสิทธิ์การถ่ายทอดการแข่งขันกีฬา

4.  ความเสี่ยงด้านรสนิยมของผู้บริโภค

  ความเสี่ยงในการผลิตรายการที่สำคัญ คือ รสนิยมผู้บริโภค
  ซึ่งมีการเปลี่ยนแปลงอยู่ตลอดเวลาตามสถานการณ์ของตลาดและช่วงอายุของผู้บริโภคและอิทธิพลจากสิ่งแวดล้อม
  เช่น รูปแบบการนำเสนอรายการ กระแสความนิยมในกีฬาประเภทใหม่ๆ เป็นต้น
  ทำให้บริษัทมีความเสี่ยงที่รายการที่บริษัทดำเนินการอาจจะได้รับความนิยมลดลง

  อย่างไรก็ตาม บริษัทมีการปรับปรุงรูปแบบการนำเสนอรายการให้ทันสมัย
  และมีความคล่องตัวในการ
  สรรหารายการกีฬาที่ได้รับความนิยมในขณะนั้นจากเจ้าของลิขสิทธิ์ต่างๆ
  เพื่อให้ครอบคลุมถึงผู้บริโภคสำหรับทุกเพศทุกวัย

5.  ความเสี่ยงจากอัตราแลกเปลี่ยน

  บริษัทมีค่าใช้จ่ายบางส่วนอยู่ในสกุลเงินดอลลาร์สหรัฐ ได้แก่ การซื้อลิขสิทธิ์รายการกีฬา
  ซึ่งมีลักษณะการชำระเงินเป็นงวดๆ ตามที่ระบุไว้ในสัญญา
  ในขณะที่มีรายได้จากค่าโฆษณาในช่วงเวลาที่ถ่ายทอดรายการเป็นเงินบาท
  ทำให้บริษัทมีความเสี่ยงเกี่ยวกับอัตราแลกเปลี่ยน
  โดยในช่วงที่ค่าเงินบาทอ่อนค่าลงเมื่อเทียบเงินดอลลาร์สหรัฐ บริษัทจะมีค่าใช้จ่ายลิขสิทธิ์เพิ่มขึ้น

  อย่างไรก็ตาม
  ค่าใช้จ่ายลิขสิทธิ์มีระยะเวลาการชำระเงินที่ใกล้เคียงกับระยะเวลาที่บริษัทได้รับรายได้ เข้ามา
  และหากอัตราแลกเปลี่ยนมีความผันผวน
  บริษัทมีนโยบายป้องกันความเสี่ยงโดยจะทำสัญญาซื้อขายเงินตราต่างประเทศล่วงหน้าในระดับความเสี่ยงที่เหมาะสมตามประเภทรายการ

6.  ความเสี่ยงจากการไม่ได้รับเงินปันผล

  ณ วันที่ 31 ธันวาคม 2550 ตามงบการเงินรวมบริษัทมีผลขาดทุนสะสมจำนวน 124 ล้านบาท
  โดยผลขาดทุนสะสมดังกล่าวทำให้บริษัทไม่สามารถจ่ายเงินปันผลให้กับผู้ถือหุ้นได้ ซึ่งที่ผ่านมาในปี
  2549
  บริษัทได้ปรับโครงสร้างทางธุรกิจโดยการจำหน่ายเงินลงทุนในบริษัทย่อยที่มีผลขาดทุนออกไป
  เพื่อลดค่าใช้จ่ายในการดำเนินงาน ประกอบกับในเดือนมีนาคม 2550
  บริษัทได้ปรับโครงสร้างส่วนทุนโดยการลดทุนชำระแล้วเพื่อลดผลขาดทุนสะสม
  ส่งผลให้ผลขาดทุนสะสมลดลงเป็นจำนวนมากเมื่อเปรียบเทียบกับปี 2549
  ที่มีผลขาดทุนสะสมจำนวน 578 ล้านบาท

  อย่างไรก็ตาม บริษัทตระหนักถึงความเสี่ยงดังกล่าว
  จึงได้มีการปรับปรุงการดำเนินงานเพื่อสร้างผลการดำเนินงานที่ดีให้กับบริษัท
  อันจะทำให้ผลขาดทุนสะสมของบริษัทลดลงได้ในอนาคต